**ΑΣΚΗΣΕΙΣ ΚΑΤΑΝΟΗΣΗΣ (ΚΕΙΜΕΝΟ 2-Το τέχνασμα του Θεμιστοκλή)**

**1**.Αφού διαβάσετε το εισαγωγικό σημείωμα του κειμένου «Τα τέχνασμα του Θεμιστοκλή» (ενότητα 2) και το χωρίο για τον Πλούταρχο στην Ιστορία της Αρχαίας Ελληνικής Γραμματείας σελ. 176-177 , να απαντήσετε στα ερωτήματα: α.Ποιος είναι ο συγγραφέας του αποσπάσματος και ποια γενικά στοιχεία γνωρίζετε για τον βίο του; β.Σε ποια ιστορική περίοδο έζησε και έγραψε το έργο του ο Πλούταρχος; γ.Πώς επιγραφόταν το έργο στο οποίο περιλαμβάνεται το απόσπασμα και ποιο ήταν το γενικότερο θέμα του;

**2**.Αφού διαβάσετε το κείμενο της ενότητας απαντήστε στα παρακάτω ερωτήματα:

α.Σε ποια εποχή διαδραματίζονται τα περιγραφόμενα γεγονότα; Γιατί οι Πελοποννήσιοι ένιωσαν απειλή και πώς σκέφτονταν να την αντιμετωπίσουν ; Ποια γνώμη φαινόταν να έχει ως προς αυτό ο Θεμιστοκλής, ο ηγέτης των Αθηναίων;

β.Ποιος ήταν ο Σίκιννος και ποια σχέση είχε με τον Θεμιστοκλή;

γ.Ποιο μήνυμα μετέφερε ο Σίκιννος για λογαριασμό του Θεμιστοκλή και σε ποιον; Ποιος ήταν ο απώτερος στόχος του Θεμιστοκλή; Να εντοπίσετε στο κείμενο τουλάχιστον δύο εκφραστικές επιλογές του συγγραφέα που υποδηλώνουν τον χαρακτήρα του «τεχνάσματος» που είχαν οι ενέργειες του Θεμιστοκλή.

δ.Πώς αντέδρασε ο Ξέρξης σε όσα του διαμήνυσε ο Θεμιστοκλής και σε ποιες κινήσεις προχώρησε;

ε.Λαμβάνοντας υπόψη την εξέλιξη της εκστρατείας του Ξέρξη κατά της Ελλάδας ήταν πετυχημένο ή όχι το τέχνασμα του Θεμιστοκλή; Να αναφέρετε άλλες περιπτώσεις τεχνασμάτων από τη μυθολογία ή την ιστορία που βοήθησαν στην επιτυχή έκβαση μιας πολεμικής προσπάθειας.

στ.Ποια χαρακτηριστικά της προσωπικότητας του Θεμιστοκλή θέλει να προβάλει με το παραπάνω απόσπασμα ο Πλούταρχος;

**3**.Να μεταγράψετε στη ν.ε. τα στοιχεία της στήλης Α στη στήλη Β:

|  |  |
| --- | --- |
| **Α** | **Β** |
| 1. ἐπεὶ τοὺς πέριξ ἀπέκρυψεν αἰγιαλούς |  |
| 1. πάλιν ἐπάπταινον οἱ Πελοποννήσιοι πρὸς τὸν Ἰσθμόν |  |
| 1. ὁ Θεμιστοκλῆς ἐβουλεύετο |  |
| 1. συνετίθει τὴν περὶ τὸν Σίκιννον πραγματείαν |  |
| 1. Τοῦτον ἐκπέμπει πρὸς τὸν Ξέρξην κρύφα |  |
| 1. Θεμιστοκλῆς ὁ τῶν Ἀθηναίων στρατηγὸς αἱρούμενος τὰ βασιλέως ἐξαγγέλλει πρῶτος αὐτῷ τοὺς Ἕλληνας ἀποδιδράσκοντας |  |
| 1. διακελεύεται ἐν ᾧ ταράττονται τῶν πεζῶν χωρὶς ὄντες ἐπιθέσθαι καὶ διαφθεῖραι τὴν ναυτικὴν δύναμιν |  |
| 1. ὁ Ξέρξης ὡς ἀπ' εὐνοίας λελεγμένα δεξάμενος, ἥσθη καὶ εὐθὺς ἐξέφερε πρὸς τοὺς ἡγεμόνας τῶν νεῶν διακοσίαις ναυσὶν ἀναχθέντας ἤδη διαζῶσαι τὰς νήσουςχρή ἐπιλαθέσθαι |  |